Tameṭṭut taqbaylit ula d nettat teḥḥulfa d akken yessefk fell-as ad t-dfer atmaten-is ɣer wedrar ɣef waya yenna-d FRANTZ FANON,tilawin tizzayriyin seg useggas n 1955 bdant seɛɛunt imedyaten. D tilawin timeɣnasin i yuɣalen d aɣbalu,bedlent ula d asugen n tmetti.Tuɣal teqcict tettali ɣer udrar weḥd-s d yergazen, imawlan ttɣimin war ma yewweḍiten-id lexbar n teqcict n 18 yiseggasen, i yegganen deg lexla neɣ deg yefran, acḥal n wagguren. Timetti tazzayrit deg umennuɣ ɣef tlelli-ines aṭas n iseflan i tefka, aṭas n tɣawsiwin i ibedlen, almi qeblen aya...taqcict tameɣnast yettbeddilen abrid trewwel seg wansayen iqdimen tmenneɛ si lqid n tmetti1. Seg waya nezmer ad d-nnini d akken azayer n tmeṭṭut tazzayrit ibeddel aya-agi tura-d fell-as deg uɣmis n El MoudjahidKherdan Aicha ass n 12 magu,aseggas n 1972, Sdaxel n F.L.N i tesnarna tmeṭṭut tizemmar-is ama deg taɣult n lɛesker,tanmettit,tasartant,tmusni ,tagrawla terza asalu yurzen tameṭṭut tazzayrit acḥal n leqrun-aya,tbeddel axemmem.tameṭṭut tuɣ amkan iwulmen deg umennuɣ n ugdud. Txeddem kullec; d tamdawit d taɛsekrit...2